Betonul este peste tot în jurul nostru,
dar cei mai mulți dintre noi nici nu realizează că există.
Folosim beton ca să ne construim drumuri, clădiri, poduri, aeroporturi;
este peste tot.
Singura resursă pe care o folosim mai mult decât betonul este apa.
Și odată cu creșterea populației și a urbanizării,
vom avea nevoie de beton mai mult ca oricând.
Dar există o problemă.
Cimentul e liantul care întărește betonul.
Și pentru a face ciment,
arzi calcar cu alte ingrediente într-un cuptor la temperaturi foarte înalte.
Unul dintre produsele secundare ale procesului e dioxidul de carbon, sau CO2.
Pentru fiecare tonă de ciment produsă,
aproape o tonă de CO2 e emisă în atmosferă.
Ca urmare,
industria cimentului e a doua cea mai mare industrie producătoare de CO2,
responsabilă pentru aproape opt la sută din emisiile globale.
Dacă e să soluționăm încălzirea globală,
inovația atât în producția cimentului cât și în utilizarea carbonului
este absolut necesară.
Pentru a face beton, amesteci ciment cu piatră, nisip și alte ingrediente,
adaugi o grămadă de apă și apoi aștepți să se întărească sau să se usuce.
La produse prefabricate ca pavele sau cărămizi,
ai putea să pompezi abur în camera de întărire
ca să încerci accelerarea procesului de întărire.
Pentru clădiri, drumuri și poduri,
turnăm așa numitul ciment „gata amestecat” într-o matriță direct pe șantier
și așteptăm să se întărească.
Pentru mai bine de 50 de ani, cercetătorii au crezut
că dacă tratau betonul cu CO2 în loc de apă,
va fi mai durabil,
dar au fost împiedicați de proprietățile chimice ale cimentului Portland.
Îi place să reacționeze atât cu apă cât și cu CO2,
și aceste reacții chimice conflictuale nu îl fac un beton foarte bun.
Așa că am creat o nouă rețetă pentru ciment.
Folosim același echipament și materii prime,
dar folosim mai puțin calcar
și încingem cuptorul la o temperatură mai joasă,
obținând o reducere de până la 30 la sută a emisiilor de CO2.
Cimentul nostru nu reacționează cu apa.
Tratăm cimentul nostru cu CO2,
și obținem acest CO2 capturând gazul rezidual
din instalații industriale precum fabricile de amoniac sau de etanol,
care, altfel, ar fi fost eliberat în atmosferă.
În timpul tratamentului, reacția chimică cu cimentul nostru descompune CO2,
capturând carbonul pentru a face calcar,
și acel calcar e folosit să lege betonul la un loc.
Dacă un pod făcut cu betonul nostru ar fi demolat vreodată,
nu există teama că CO2 va fi eliberat, deoarece acesta nu mai există.
Când combini reducerea emisiilor din timpul producerii cimentului
cu consumul de CO2 din timpul tratării betonului,
reduci amprenta de carbon a cimentului cu până la 70 la sută.
Și pentru că nu folosim apă, economisim de asemenea trilioane de litri de apă.
Să convingi o industrie veche de 2.000 de ani,
care nu a evoluat mult în ultimii 200 de ani,
nu e ușor;
dar există mulți agenți în industrie, noi și vechi,
care acceptă această provocare.
Strategia noastră e să ușurăm implementarea,
căutând soluții care merg mai departe de sustenabilitate.
Folosim același proces, echipament și aceeași materie primă
folosite la fabricarea tradițională a betonului,
dar cimentul nostru nou face beton tratat cu CO2
mai puternic, mai durabil, mai deschis la culoare,
și se usucă în 24 de ore în loc de 28 de zile.
Noua noastră tehnologie pentru cimentul „gata amestecat”
e în testare în aplicații de infrastructură,
și am dus chiar mai departe cercetarea noastră,
pentru a dezvolta un beton care poate deveni un depozit de carbon.
Asta înseamnă că vom consuma mai mult CO2 decât cel emis în producția cimentului.
Deoarece nu putem folosi CO2 pe șantier,
am știut că trebuia să îl încorporăm în betonul nostru
într-o formă solidă sau lichidă.
Așa că ne-am asociat cu companii care preiau deșeuri de CO2
și le transformă într-o gamă de produse chimice utile,
precum acidul oxalic sau acidul citric,
același pe care îi folosești în sucul de portocale.
Când acest acid reacționează cu cimentul nostru,
putem încorpora în beton de patru ori mai mult carbon,
făcându-l carbon-negativ.
Asta înseamnă că pentru un sector de drum de un kilometru, vom consuma mai mult CO2
decât o fac aproape 100.000 de arbori într-un an.
Așadar, mulțumită chimiei și a deșeurilor de CO2,
încercăm să transformăm industria betonului,
al doilea cel mai folosit material de pe pământ,
într-un depozit de carbon al planetei.
Vă mulțumesc!